
TO Ȝou miniſters, and Prelattis of perdition
This ſchedul ſchort I do direct in plane
Sen violentlie Ȝe haue fru-ition
Of that gude ſpous, quhilk man cum hame agane
My counſall is Ȝe think hir bot a lane
I mean the Kirk of CHRIST our Preiſt, and King
Quha for Ȝour thift I traiſt ſalbe Ȝour bane
That ſathan for Ȝour ſaull may dergie ſing

Quha hes ſamony ſaulis in error brocht
To Ȝou Conuoy to hel that Kindome dark
Sen miſerable ſlauis lyk Ȝou hes euer ſocht
To be accumpaneit in all yair euill vark
Sa did our Lord the reprobat ay mark
As members of ſedition and ſtryf
That maiſters of ane euill ſteik of vark
Sould ay deteſt the godlie vpricht lyf.

For ſen the tyme that fals Apoſtat preiſt
Ennemie to Chriſt and mannis ſaluation
Ȝour maiſter Knox, that vicked venemous beiſt
Vas chaiſsit from the Inglish nation
And come to Ȝou to preiche abhomination
In Scotland ſumtyme Realme of re-noun
Extreme hes bene that deſo-lation
Ȝe haue ſuſtenit in citie, tour, and toun.

The Lord behaldis Ȝour Knaucrie gret and ſmall
Ȝour doctrine and Ȝour lyuis vicious
As of his ſanctuarie Ȝe brak the vall
Lymmers violent, fals, and ſe-ditious
Sik Peſtis var neuer ſend pernicious:
Be God our Lord to Pharao the king
As Ȝou quhom damnit Sathan Cerberus,
Hes placit ouer Chriſtianis to Rigne

Sik man ſik maiſter as is ſaid
Sik trie ſik fructe all tyme ve ſe
And as Ȝour maiſters grund is laid
Lyk do the vallis and bigging be:
Father of leyis, ſtryf, and Iniquitie,
 [...]entation, blaſpheme, thift, and all the laue
Sik childrene hes he procreat to be
Duollaris into his Babilon Geneue.

That chyre of Antichriſt, and deſo-lation,
That hure of Babylon, and Prince of Atheiſme
That Coup of poiſon for monie realme and nation
Blaſphemand CHRIST leuand in Barba-riſme
Counſall that foſteris hereſie and ſciſme,
Vitchecraft, adulterie, and may gif Ȝe vill craue
Vith all the properteis of Sathannis drago-niſme
Place for the Antichriſt in ſpeciall is Ge-neue.

Mony be foſterit vnder this huris band,
Diuers in maners, Doctrine, and con-dition,
Varkmen to Nemrod quha thocht to reich his hand
Heich to ye heauins to haue fru-ition
Ane tour he beildit for tu-ition
From the deluge of valter him to ſaue
Nemrod is Luther, ſone of per-dition
That romane Antichriſt blaſphemous knaue

Thus did proceid on pryd and pre-ſumption
This vark attemptit contrar the michtie Lord
As Nemrod vas ane man of gret ambition
The halie vrit expreſlie makis record
Bot quhen as he in place to haue adord
His God and makar quha ſtrenth vnto him gaue
Began to big that tour a thing ab-hord
As may be callit the Babilon Geneue.

Then God for iuſt reuenge of that thair pryd
Diuerſitie of tungis vnto thame ſent
And vnto diuers cuntreis pat aſyd
The varkmen of that monſtreous intent
Quhilk the poſteritie Iuſtlie may repent
That vnitie of ſpeiche vas then diſſoluit
Nane vnderſtude quhat another ment
Vith confuſion ſua vas al thing in-uoluit.

Sua quhen Ȝour maiſter Lucifer the Deuill
Be Ȝou his kingdome planelie had e-rectit
Detractand CHRIST reddie to all euill
Cofferit vithin Ȝou for feir to be ſuſpectit
God hes Ȝour tungis and myndis ſa far deiectit
As nou dois vitnes Ȝour varkis and vritting is haill
Vith contradictions, and leſingis haill infectit
Prophane proteſtantis, lament, murne and beuail.

Efter that Sathan his horne begoud to blau
In diuers nations of Chriſtianitie
To rais his kingdome tentation did ſau
Into ye hairtis of men in all degrie
Firſt to blaſpheme the name of God ſo hie
Nixt of his ſone from death that did vs ſaue
And then all ſanctis, vith his mother MARIE
As planelie teſtefeis that Babilon Geneue.

Bot Ȝit quha vald of Scotland knau the ſtait
Ay ſen the Ȝeir of God threſcore and ane
In place of prayer it did imbrace debait
So Sathan led men ſteid faſt be the mane
That nather Lord nor knicht he lute a-lane
Except his coup var vachtit out aluay
Seaſonit vith blaſpheme, ſacrilege, diſdayne
All godlie lyf, and cheritie to ſlay.

Attour that ſerpent of Ȝour deformation
In euerie toun and citie he arryuit
Realme, kingdome, cuntrie, or nation,
Vith all his micht and force ay ſtill he ſtryuit
That lauchfull paſtors of the Kirk ſould be depryuit
And ſacrifice of the Altar eik aboleiſt
Thus is Ȝour Antichriſt be S. Iohne deſcryuit
Blaſphemand CHRIST our king, prophet, and preiſt.

Denyand ſcripturis plane and places gude
Buikis, volumes, and Propheceis ſo treu
Maiſt plane Euangellis quhilk ar our ſaulis fude
Vrittin in the auld, and eik the Teſtament neu
Thus Sathan in Ȝour knauish luggis bleu
Stil to deny all treuth and veritie
Sua that amang Ȝou ſalbe fund richt feu
Bot ar infectit vith deulish blaſphemie

Quhairfore ſen nou thir thingis be manifeſt,
And tyme requyris amendement of miſsis,
Ȝour deulish hereſie at al tyme can not leſt,
Bot as God louis his flock ſa he thame bliſsis
Lykuyſe the viſdome of the halie ſpreit ay vishis
That Chriſtianis of the Kirk ſould haue remeid
Go hence then lounis the laich vay in A-byſſis
Kilt vp Ȝour Conneis, to Geneue haiſt vith ſpeid.

Sen for loun Villox to be Ȝour crounal ſtrang
Quhais heid and ſchoulders ar of bouk aneuch
That vas in ſcotland vyre enin Ȝou amang
Quhen as he draue, and Knox held ſteue the Pleuch
And Methuen ſeu adulterie ſo teuch
Behind thair heillis in fornication Ȝeid
Rou custe the vſurie hard be the beuch
Kilt vp Ȝour Conneis to Geneue haiſt vith ſpeid.

Gudman his brother, and ſecretar man be
To regiſter his prechingis of ſedition
Practeces and propheceis of Nicro-mancie
Craig that Apoſtat hes in tu-ition
Venom and poiſon vill furneis Chryſteſon
The laſſ he reueiſt at Berne: I haue not leid
Makbrair of vyuis fyue hes had fruition
And Blakuod four to Geneue haiſt vith ſpeid.

Sua that ane metar man in my opinion
Can not be fund oeconomus to be
Na metar cuik nor Durie that fed loun
Chryſteſon Ȝour trumpetour blauis loud and hie
His boſſ bellie ramforſit vith creiſch and lie
Vill ſerue to be a gabion in neid
His heid a bullat vith pouldre far to flie
Kilt vp Ȝour Conneis, &c.

And that Ȝe vant na paſtyme be the vay
Meluene can play the fule as Ȝe veil knau
Cairnis vill rin vod, and Brog vil go aſtray
Kinneir I geſſ to fling vil ſtand na au
Dauidſon Ȝour Poët that skipper crous can crau
Sua that he knau the Iurnay to ſucceid
Leyn the fals preiſt vil ſing baſe to blakha
Kilt vp Ȝour Conneis, &c.

Blak and Cahoune I trou vald follou ſone
Sincere vagabundis and outlauis ſuthorne ſuorne
Vith ſindrie vthers quha can not fal in tone
Diuers in maners, vnhappy, fals, forlorne
Thir may Ȝour Schone and buittis mak clene at morne
Thair ſleikit tungis ar ſua veil creiſchit indeid
Better gudgettis ar not of Scotland borne
Kilt vp, &c.
[Page]Bot or Ȝe  [...]echt  [...]or o [...]ec [...]s in band,
I man of force place ane afore a-nother
Amang the firſt I fauor flattering Brand,
Nixt men be Craig Apoſtat, paillard brother
I can not mark tua meater of the futher
Brand ſalbe furriour to mark Ȝou be the heid
Craig thou art clerk I can not find another
To preiche poiſon for the treu ſaulis remeid.

Smeton the baner to the I gif in gyding
Thou hes the thunder ſubtile ſatanical
To gar thame brek yair nekkis alreddie ſlyding
Thou hes refuſit God, his kirk and all
Tentation, lichorie, libertie, haue maid the fall
Thou hes Blaſphemit our prophet, Preiſt, and heid
O filthie tegre Baby-lonical
Diſplay thy baner to Geneue haiſt vith ſpeid.

Vnder the ſchaddou let Louſon fut it ſteue
Scurgar of CHRIST quhilk is ane odius thing
Tormenting and burning of the pure may preue
For almous crauing his cheritie gart ding
Smeton thou grantis the kirk this day to rigne
Louſon the ſame inuiſible vil pleid
He is thy fallou fals veper maligne
Kilt vp, &c.

Vatſon the monk vnthriftie campion
And gif he tyre veymis may capitane be
I vil not ſay bot braggand Forguſon
Vich halflang ſuord ſould clame to this degrie
The firſt is mutilat in the hand Ȝe ſe
The vther fed of bellie, erſs, and heid,
The edge of ſuord for commentar ſeruis the
Kilt vp, &c.

Sen Furie cuikis it may ſtaik the-ful veil
The fyre to big and ſcudle diſchis clene
Baith at a ſcule inſpyrit vith the Deil
Ȝour tungis ſcedicious and fals hes ſcourit bene
Ȝour equal ſtoutnes is manifeſtlie ſene
Furie vith dag, and murrion on heid
Thou vith thy ſcripture call it halflang I vene
The peperit beif can tail Ȝe be the threid.

Syn for Ȝour vnitie in contradiction
Sa man Ȝour aduocattis and men of lau be hyrit
To pleid the caus and vecht of Ȝour opinion
Tak ſchairp and leſlie tua vyſe men veill inſpyrit
Leſlie to cum from lauis to Ȝou he fyrit
Schairp from Ȝou, vent to the lauis for neid,
As he vas vyſe the vther planelie sk yrit
Gar paint thair baigis to Geneue haiſt vith ſpeid.

And gif Ȝe feir betraying of yame baith
As may befal in mater of ſik cace
Kilpont I traiſt vil let Ȝou tak na skaith
Bot ſtrang and ſteidfaſt aganis the hil vald brace
Vnles his leggis var ſair ſing Ȝe allace
He hes the lauis and ſcripture baith for neid
Temporal Iuge, and prechour, double face
Ȝour meit ambaſſad for Sathan I conceid.

Tak Paterſon Ȝour victuallis hail to keip,
That lordlie loun and ſone of Italie
Blakburne man haue the pryd vnles he veip
Falſet I gif to Glaſſ and thom makghe
Sould not the Meluene ſirris exaltit be
Sa veil the vay he kennis and can Ȝou leid
Scripture perqueir he hes ſiniſtrouſlie
Follou Ȝour gyde to Geneue haiſt vith ſpeid;
[Page]Bot Ȝit Ȝe vant Ȝour trunſcheman be the vay
That man be vyſe and ſubtile lyk a tod,
The meteſt man for this office I ſay,
Is Adamſon, in-Conſtant, heatar of God,
He is, at hame, and hes bene ſua abrod,
Ȝe knau his laſt Confeſsion maid Ȝou anger,
Diſcord amang Ȝou to mak Ȝour euins od
For gif Ȝe ſuffer he vil grou daylie ſtrangar.

I gif Ȝou als to be the diſpenſature
Of Ȝour vnthriftie vaigis as thay follou
Cuninghame Biſchop that drunkin blaſphemature
For he ſubſcryuit Ȝe knau: he can not hallou,
Except it be his cop, to ſup, and ſuallou,
Gif Ȝe proceid to excom-munication,
For Ȝet not boyd of Glaſgou vas his fallou
Thay thrie intendit to baneis Ȝou the nation.

Vynrame the loun he may not be forgottin
Quha leuis quhil God a vengeance on him ſend
He kneu the veritie, menſuorne, fals, and forloppin,
Dunkeſon the knaue vil neuer amend.
Bot Ȝit gude Lord, quha anis thy name hes kend
may or thay de find for thair ſaulis remeid
Vith thy elect Arbuthnot I commend,
Althocht the laue to Geneue haiſt vith ſpeid.

Balcanqual ſalbe corporal firſt in place
Denyand plane S. Petir vas in Rome
As he hes ſaid into the kingis face
His maieſtie be Ȝou had onlie kingdome
Planelie denūcit the tinſel of his fredome
Lyk as balquhannan vith his buke him fleid
The ſecund place hes litil Dauid home
Kilt vp Ȝour Conneis, &c.

The bangiſter Hayis ſalbe the vther tuay
Ane is the tyrane, the vther fals I vish
Dalgleish the couart may ga behind and ſay,
He may cum on the bakuart band to blis,
Lyndeſay of leith tak thou thy pairt of this
Bennet but pintle may be the hand the leid
Denyit plane the laſſ that he could kiſſ
Vith michel als quha vranguſlie baith leid.

Symſon of Dumbar quhat ſall I ſay of the
I knau thou vaittis Lieuténentis place to haue
I grant thy viſdome ſoleid for to be
As kellochis dreame bearis vitnes ouer the laue
Sa may thou baldlie ane hear place cum craue
Var not thou ſeis full ill the band to leid
The leſs experience hes thou thy flock to ſaue
Kilt vp thy Connie to Geneue haiſt vith ſpeid.

The vther number of the congregation,
Redaris, exhortaris, or quhatſumeuir thay be
That leuis this day into the Scottis nation
Let thame prepare, and hy thame haiſtelie
Vith bag, and baggage, pak vp richt ſuddanlie
Memoriallis, vrittingis, letteris, nedil, and threid,
For nou thair glaſs is run as Ȝe may ſe
Sua that of force to Geneue man thay ſpeid.

Nou for Ȝour vage that Ȝe may byt and gnau
For euerie day I mak Ȝou aſsignation
To tak the curſe and vengeance I can ſchau
Of infenit people into that nation
That cryis to heauin: Lord for thy paſsion
Delyuer vs from this bondage miſerable
Quhair thy name is in abhomi-nation.
That the to ſerue thy ſeruandis may be abill.

Curſe of the infantis gottin in adulterie
Fornication, Inceſt, filthie ſynnis all
Curſe of the husbandis that leuis ſeparatlie
From lauchfull vyf to the Adulteres thral
Curſe of the people quha on the Lord do cal
For Paſtors, and Sacramentis, the ſaulis remeid
Curſe of the pure in nūber gret, and ſmal,
Quhom Ȝe haue ſcurgit, and hungerit to the deid.

Curſe of the ſeik, lying in paynis ſtrang
And ſufferis dolor vith torment infenit
To quhoum in ſaul and body Ȝe do vrang
Barring auay that heauinlie benefeit,
And confortable ſacrament, baith of drink and meit
As planelie teſtefeis that ſaxt chapter of Iohne
A neidfull meane vnto that kingdome ſueit
As lykuſe is that holy Vnction.

Curſe of the Kirk our mother ſpiritual
Quhom Ȝe haue robbit and ſpul Ȝeit of hir richt
Curſe of our Saluiour hir ſpous celeſtial
Quhom Ȝe deny pouar to haue, or micht,
And callis him lear: O ennemeis of licht!
Curſe of the Biſchops, and Doctors of his kirk,
Quhom he hes ordanit as ey-is of hir ſicht,
Curſe of the ſaulis quhom Ȝe keip in the mirk.

Curſe for Ȝour breking of that Sacrament
And haly band of ſacred Matremony
Quhilk Ȝe rebellis to Chriſtis teſtament
Callis baſtard: Double ſonnis of Deuilrie!
S. Paul hes curſit Ȝou in this point I ſe
Moyſes forbad Ȝou to giue the nichbouris vyf
To the vnlauchful husbandis cumpanie
Curſit be Ȝe in al Ȝour eage and lyf.

Curſit be Ȝe be CHRIST our ſaluiour
For breking of that godly ordonnance
Neceſſar office in kirk call it Ordour
Quhilk Ȝe baſtard villanis of diffidence
In plane contempt of his preheminence
Lyk turk and Iou vith Sathan do deteſt
O vepers forgit of malice and offence!
Iudas ſall Iuge Ȝou, and God ſall ſcale Ȝour neſt.

Ȝe mereit ſurelie for recompance and pane
A thouſand curſis daylie at Ȝour ryſing
Gif godlie Noë var leuand anis agane
He ſould accuſe Ȝour filthie, fals, miſgyſing
Of haly Kirk: Ȝour temerar diſpyſing:
Ȝe Sodometis diſcouerit hes hir members:
Curſit be Ȝe for that Ȝour il a vyſing
traitors to God, and to Ȝour prences lymmers.

Curſit be Ȝe quhais tung did flame our Quene
Curſit be Ȝe, quha thocht to ſell our King
Traitors to God: to Inglish men I vene
Ȝour treaſon ſtrang Ȝour fyrie breiſt ſall ding
Ȝe gat the purſe, and vaitit better thing
To ſel the ſone, as Ȝe did fleme the mother:
Vnhappy clan, peruerſit, and maligne,
The ſchip is vrang quhen Ȝe do ſteir the ruther.

Curſit be Ȝe for templis caſting doun,
Curſit be Ȝe for Ȝour conſente-ment,
To ſlauchter of that freind vnto the croun
Fructis of Ȝour faith, peruerſit Iugement,
Treaſon, invy, ſlauchter, ar Ȝour intent
Sua that the godlie may not leue amang Ȝou
I traist to ſe the day Ȝe ſalbe ſchent
That for thir faultis King Iames the ſaxt ſal hang Ȝou

And als of liberalitie ſal Ȝe haue
The malediction of God omnipotent
His name, Angellis, ſanctis, and al the laue
Quhom Ȝe blaſphemit hail, vith villis bent,
Coniurit ſcurriors of the Antichryſt repent,
Leue of in tyme Chriſtis people to deceaue
Vnles Ȝe vald incur ye Iugement
In hel to duol vith Pluto leying knaue.

Reſtore, thy glore, O lord I the beſeik
Indeu, vith treu, intelligence thy flock
Thou ſcis, the leyis, thy ennemeis ſeik
Thy name, to blame, as thay haue thy Rock S. T.
Cum lord, ac-cord, reneu thy ȝock
That teichers, and Preichers, had in thy Kirk
Auail, preuail, deſtroy the block
That vurkis, thir turkis, aganis the in mirk
That ve may ſing, thy Pray-ſe benigne
To the condigne, O-ur Lord and King.

AMEN.

FINIS. DEO GRATIAS, &c.

1581.


To the Louing Reider

GIf pacience, vith confidence, of God hes had reuaird,
Gif reuerence, obedience, be giftis not a bill
Vith reaſon, but treaſon, humilitie be ſtabil
To Catholik, Apoſtolik, the victor is de-claird.

Gif periurie, and traitorie, be vyces venemous,
Gif ſclander, can rander, his maiſter recompance
The Proteſtant ſo moleſtant, be al intelligence,
For hyi re, the fyi-re ſal get of Cerberus.

Adieu.

